﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 241 din 23 Octombrie 2014 privind aprobarea bugetului, a cheltuielilor legate de proiect şi a proiectului „Impactul ecosistemelor din ariile protejate aflate în custodia Consiliului Judeţean Bihor şi a Muzeului Ţării Crişurilor asupra principalelor sectoare economice” Luând în considerare Expunerea de motive a Preşedintelui Consiliului Judeţean Bihor nr 14 435 din 22 10 2014 prin care se propune adoptarea prezentei hotărâri, Raportul de specialitate nr 14 436 din 22 10 2014 al Direcţiei Tehnice, Compartiment Dezvoltare Regională, Ţinând cont de Raportul de avizare nr 14 548 din 23 10 2014 al Comisiei de studii, prognoze economico-sociale, buget-finanţe şi administrarea domeniului public şi privat al judeţului; Raportul de avizare nr 14 536 din 23 10 2014 al Comisiei juridică, dezvoltare regională şi cooperare transfrontalieră: Raportul de avizare nr 14 535 din 23 10 2014 al Comisiei pentru cultură, culte, învăţământ, tineret şi sport precum şi Raportul de avizare nr 14 554 din 23 10 2014 al Comisiei pentru protecţia mediului, turism şi agricultură şi Având în vedere dispoziţiile art 45, alin (2), lit d), art 91 alin (1), lit b) din Legea administraţiei publice locale nr 215/2001, republicată, cu modificările şi completările ulterioare, precum şi Legea nr 273/2006 cu privire la finanţele publice locale, cu modificările şi completările ulterioare, În temeiul art 97 alin (1) şi art 98 coroborat cu art 45 şi art 115 alin (1), lit c) din Legea administraţiei publice locale nr 215/2001, republicată, cu modificările şi completările ulterioare, CONSILIUL JUDEŢEAN BIHOR HOTĂRĂŞTE:( unanimitate) Art 1 Se aprobă proiectul „Impactul ecosistemelor din ariile protejate aflate în custodia Consiliului Judetean Bihor şi a Muzeului Ţării Crişurilor asupra principalelor sectoare economice” în valoare totală de 400000 euro, în vederea depunerii şi implementării în cadrul Programului RO02 – Biodiversitate şi Servicii ale Ecosistemelor, finanţat prin Mecanismul Financiar SEE 2009-2014, Art 2 (1) Se aprobă finanţarea din bugetul propriu al Consiliului Judeţean Bihor a tuturor cheltuielilor neeligibile şi conexe pe întreaga perioadă de implementare a proiectului şi se asigură fluxului financiar al proiectului (2) Eventualele corecţii de buget care pot surveni în urma solicitărilor suplimentare de clarificări din timpul procesului de evaluare modifică de drept prezenta hotărâre Art 3 Cu ducerea la îndeplinire a prezentei hotărâri se încredinţează Direcţia Tehnică – Compartimentul Dezvoltare Regională şi Direcţia Generală Economică Art 4 Prezenta hotărâre se comunică cu: Instituţia Prefectului - Judeţul Bihor Preşedintele Consiliului Judeţean Bihor; Direcţia Tehnică Compartiment Relaţii cu Consilierii Direcţia General Economică; Compartiment Dezvoltare Regională; A rt 5 Aducerea la cunoştinţă publică a prevederilor prezentei hotărâri va fi asigurată de către Monitorul Oficial al Judeţului Bihor PREŞEDINTE, CONTRASEMNEAZĂ: Cornel Popa SECRETAR AL JUDEȚULUI, Carmen Soltănel 7 ex 